এ আই য়ু ডি এফ দলত ব্যাপক খহনীয়া সৃষ্টি কৰি বঙাইগাঁও জিলাত দলটোৰ অৰ্ধ শতাধিক কৰ্মীয়ে শাসনাধিস্থ মিত্ৰজোঁট চৰকাৰৰ সহযোগী দল অগপত যোগদান কৰে।
দেওবাৰে বঙাইগাঁৱৰ ৩৪ নং উত্তৰ অভয়াপুৰী বিধানসভা সমষ্টিৰ ভাণ্ডাৰা গাঁও পঞ্চায়তত অগপৰ প্ৰাক্তন বিধায়ক ভূপেন ৰায়ৰ উপস্থিতিত অনুষ্ঠিত উক্ত সভাত ২নং ভাণ্ডাৰা গাঁৱৰ আমিৰ হুছেইনে সভাপতিত্ব কৰে।
আঞ্চলিক সদস্যা আঞ্জুমনোৱাৰাৰ নেতৃত্বত নতুনকৈ যোগদান কৰা এ আই য়ু ডি এফৰ প্ৰতিজন কৰ্মীকে প্ৰাক্তন বিধায়ক ভূপেন ৰায়ে ফুলাম গামোচাৰে আদৰনি জনায়।
অগপ দলৰ নীতি আদৰ্শৰ প্ৰতি আকৃষ্ট হৈ ইমান সংখ্যক সদস্যই দলত যোগদান কৰিছে বুলি ভূপেন ৰায়ে মন্তব্য কৰে। উল্লেখযোগ্য যে কিছুদিন পূৰ্বেও কংগ্ৰেছ আৰু এ আই য়ু ডি এফৰ কেইবাশতাধিক কৰ্মীয়ে অগপত যোগদান কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
